400 मीटर की गहराई में मौजूद; इसके अंदर से लावा नहीं बल्कि मिट्टी निकल रही, ऊंचाई सिर्फ 2.5 मीटर
Underwater Volcano Discovered in Barents Sea साइंटिस्ट्स ने नॉर्वे के तट से दूर बैरेंट्स सागर के तल पर एक ज्वालामुखी खोजा है। ये 400 मीटर (1,312 फीट) की गहराई में मौजूद है
साइंटिस्ट्स ने नॉर्वे के तट से दूर बैरेंट्स सागर के तल पर एक ज्वालामुखी खोजा है। ये 400 मीटर (1,312 फीट) की गहराई में मौजूद है। ये मिट्टी का ज्वालामुखी है। साइंटिस्ट्स के मुताबिक, ये बैरेंट्स सागर में मिला दूसरा मिट्टी का ज्वालामुखी है। इसके पहले 1995 में हकोन मोस्बी मड वोल्केनो खोजा गया था।
साइंटिस्ट्स ने इसे 'बोरेलिस मड वोल्केनो' नाम दिया है। ये समुद्र में बने 300 मीटर (984 फीट) चौड़े और 25 मीटर (82) गहरे गड्ढे के अंदर मौजूद है। इस ज्वालामुखी का डायमीटर (व्यास) 7 मीटर (23 फीट) है और यह 2.5 मीटर (करीब 8 फीट) ऊंचा है। इसमें से मीथेन गैस निकल रही है। यही गैस पृथ्वी के बढ़ते तापमान की वजह है।
क्या होते हैं मिट्टी के ज्वालामुखी
मड वोल्केनो (मिट्टी के ज्वालामुखी) को मड डोम भी कहते हैं। इसके अंदर से लावा नहीं बल्कि मिट्टी या स्लरी निकलती है। साथ ही पानी और गैस भी निकलती है। ये असल में ज्वालामुखी नहीं होते लेकिन इनके व्यवहार की वजह से इन्हें ज्वालामुखी कहा जाता है।
इसमें से निकलने वाली मिट्टी धरती के अंदर गर्म पानी के साथ मिलकर ऊपर की ओर आती है, जिसे स्लरी कहते हैं। आमतौर पर मिट्टी के ज्वालामुखियों से 86 फीसदी मीथेन गैस निकलती है। थोड़ा बहुत कार्बन डाईऑक्साइड और नाइट्रोजन भी निकलता है।
रिसर्च वैसल क्रोनप्रिन्स हाकोन ने ढूंढा वोल्केनो
द आर्कटिक यूनिवर्सिटी ऑफ नॉर्वे के साइंटिस्ट्स ने इस ज्वालामुखी को रिमोट्ली ऑपरेटेड व्हीकल यानी ROV Aurora में लगे रिसर्च वैसल क्रोनप्रिन्स हाकोन की मदद से ढूंढा। ये बेयर आयलैंड से 70 समुद्री मील दूर दक्षिण में स्थित है।
समुद्र तल में मीथेन एक्टिविटी के बारे में जानकारी इक्ट्ठा करने वाले प्रोजेक्ट AKMA के हेड प्रोफेसर गिउलियाना पनियरी ने कहा- पानी के नीचे ज्वालामुखी और इसके फटने ने निकली मिट्टी से मुझे याद दिला दिया की हमारा ग्रह कितना जीवित है।
ये खबर भी पढ़ें...
मेक्सिको का सबसे खतरनाक ज्वालामुखी फटा: 30 लाख लोगों के लिए अलर्ट जारी, स्कूल-पब्लिक पार्क बंद, देरी से उड़ान भर रहीं फ्लाइट्स
मेक्सिको का सबसे खतरनाक ज्वालामुखी फटा है। इसे पॉपोकेटपेटल नाम से जाना जाता है। ये ज्वालामुखी सेंट्रल मेक्सिको में मौजूद है। रविवार को इस क्षेत्र में अलर्ट को बढ़ा दिया गया है। लोकल प्रशासन ने स्कूल और पब्लिक पार्क बंद कर दिए हैं। इसके अलावा कई फ्लाइट्स भी देरी से उड़ान भर रही हैं। पढ़ें पूरी खबर...